cyanic-selkie/wikianc huggingface dataset:
Kelembapan
Pengukuran dan Pelarasan Kelembapan
Kelembapan juga diukur mengikut skala global dengan menggunakan satelit-satelit yang ditempatkan secara berasingan. Sate;it-satelit ini mampu mengesan ketertumpuan air dalam troposfera pada altitud antara 4 dan 12km. Satelit-satelit itu yang dapat mengukur wap air mempunyai sensor yang sensitif terhadap sinaran inframerah. Wap air secara khusus menyerap dan memancarkan radiasi dalam jalur spektrum ini. Imejan wap air satelit memainkan peranan penting dalam pengawasan keadaan iklim (seperti pembentukan ribut petir) dan dalam pembangunan ramalan cuaca pada masa akan datang.
Laft
Laft merupakan sebuah kawasan yang terletak di Iran.
Kelembapan
Kelembapan dan ketumpatan udara
Udara lembap kurang tumpat berbanding udara kering kerana molekul air lebih ringan daripada molekul nitrogen dan oksigen. Isaac Newton menemui fenomena ini dan telah menulis mengenainya dalam bukunya Opticks. Hukum gas ideal Avogadro menyatakan bahawa satu isipadu gas yang tetap pada suhu dan tekanan yang tertentu sentiasa mengandungi bilangan molekul yang sama tanpa mengira apa pun jenis gas itu. Pertimbangkan satu meter padu udara kering. Lebih kurang 78% molekul adalah nitrogen (N2), dengan berat molekul sebanyak 28. 21% molekul lagi adalah oksigen (O2), dengan berat molekul sebanyak 32. 1% terakhir adalah campuran gas-gas lain. Gabungan berat-berat ini dalam perkadaran yang betul akan memberikan berat molekul purata bagi udara lebih kurang sebanyak 29. Jika molekul wap air (H2O), yang berat molekulnya sebanyak 18, menggantikan molekul nitrogen atau oksigen diatomik dalam isipadu yang tetap ini maka berat udara akan berkurangan, dan oleh itu ketumpatan pun berkurangan. Jadi, udara lembap mempunyai ketumpatan yang lebih rendah berbanding udara kering pada suhu dan tekanan yang sama.
Tempat-tempat yang paling lembap di dunia
Bandar-bandar yang paling lembap di dunia biasanya terletak berhampiran dengan khatulistiwa, dekat dengan kawasan pantai. Bandar-bandar di Asia Selatan dan Tenggara nampaknya antara yang paling lembap. Kolkata dan Kerala di India; serta Bangkok di Thailand mengalami kelembapan melampau semasa musim hujan ditambah dengan kehangatan yang memberikan rasa sauna suam-suam kuku. Darwin di Australia mengalami musim basah lembap yang melampau dari Disember hingga April. Kuala Lumpur dan Singapura mempunyai kelembapan yang amat tinggi sepanjang tahun kerana hampir dengan kawasan air dan khatulistiwa dan cuaca mendung; meskipun terdapat pancaran sinar matahari, hari cerah sepenuhnya agak jarang di lokasi-lokasi ini dan ia kerap kali berkabus. Di tempat-tempat yang lebih sejuk seperti Tasmania Utara di Australia, kelembapan tinggi dialami sepanjang tahun berpunca daripada lautan antara tanah besar Australia dan Tasmania. Pada musim panas, udara yang kering dan panas diserap oleh lautan ini dan suhu jarang-jarang mencapai lebih daripada 30℃.
Takat embun tertinggi dicatatkan di kawasan berpantai Florida dan Texas. Apabila dibandingkan dengan Key West dan Houston, dua buah bandar paling lembap di negeri-negeri tersebut, kawasan berpantai Florida kelihatan mempunyai takat embun yang lebih tinggi di atas purata. Namun, seperti yang disebutkan oleh Jack Williams dalam USA Today, Houston kekurangan bayu pantai yang wujud di Key West.
Kesan terhadap tubuh badan manusia
Tubuh badan manusia membuang haba dengan gabungan penyejatan peluh, perolakan haba dalam udara sekeliling, dan sinaran haba. Dalam keadaan kelembapan yang tinggi, penyejatan peluh daripada kulit berkurangan dan usaha badan untuk mengekalkan suhu badan yang dapat diterima mungkin terganggu dengan nyata sekali. Juga, sekiranya atmosfera adalah panas sepanas atau lebih panas daripada kulit sepanjang masa kelembapan yang tinggi, darah yang dibawa ke permukaan badan tidak dapat membuang haba melalui pengkonduksian ke udara, dan satu keadaan yang dipanggil hyperpyrexia terhasil. Dengan sebegitu banyak darah diangkut ke permukaan luar badan, secara relatif akan kurang pergi kepada otot-otot aktif, otak dan organ-organ dalaman lain. Kekuatan fizikal akan berkurangan dan keletihan akan terjadi tidak lama kemudian atau sebaliknya. Tahap kepekaan dan kapasiti mental juga mungkin akan terganggu. Ini mengakibatkan keadaan yang dipanggil strok haba atau hipertermia.
Kesan terhadap peralatan elektronik
Banyak peralatan elektronik mempunyai spesifikasi kelembapan, sebagai contoh, 5 hingga 95%. Pada bahagian atas akhir julat ini, lembapan mungkin meningkatkan kekonduksian penebat telap lalu membawa kepada pincang tugas. Kelembapan yang terlalu rendah mungkin membuatkan bahan-bahan menjadi rapuh. Satu bahaya yang khusus bagi barang-barang elektronik, tidak mengambil kira julat kelembapan kendalian yang dimalarkan, adalah wap. Apabila sebuah barangan elektronik dipindahkan dari tempat yang sejuk (contohnya garaj) ke tempat yang panas dan lembap (umpamanya rumah), wap mungkin menyelubungi papan litar dan penebat yang lain, lalu membawa kepada litar pintas di dalam kelengkapan itu. Litar pintas sebegitu mungkin menyebabkan kerosakan kekal yang cukup besar sekiranya kelengkapan itu dihidupkan sebelum sempat wap itu menyejat. Kesan wap yang sama kerap kali dapat diperhatikan apabila seseorang yang memakai kaca mata datang dari tempat yang sejuk. Dinasihatkan agar membiarkan kelengkapan elektronik untuk menyesuaiiklim selama beberapa jam setelah dibawa dari tempat sejuk, sebelum menghidupkannya.
Begitu juga dengan perkara sebaliknya. Di tempat yang mempunyai kelembapan yang amat rendah, perubahan elektrik statik yang terhasil adalah tinggi. Peralatan elektronik, dan lebih khusus peralatan teknologi TTL, tidak mampu menanggung voltan yang melebihi voltan bekalan oleh margin kecil sebelum ia akan meletup dan menyebabkannya pincang tugas. Jadi kelembapan adalah ukuran penting dalam pengawalan pusat-pusat data
Syor-syor bagi keselesaan
Manusia mengawal suhu tubuh badan dengan perpeluhan dan gigilan. Agensi Perlindungan Alam Sekitar Amerika Syarikat (United States Environmental Protection Agency) memetik Thermal Environmental Conditions for Human Occupancy Standard 55-1992 ASHRAE yang mengesyorkan penetapan kelembapan bandingan antara 30% dan 60%, dengan kelembapan kurang daripada 50% diutamakan untuk mengawal hama habuk (dust mite). Pada kelembapan yang tinggi perpeluhan menjadi kurang berkesan, oleh sebab itu kita berasa lebih panas; jadi orang akan berkeinginan untuk menyingkirkan kelembapan daripada udara dengan penyaman udara pada musim panas. Pada musim sejuk, pemanasan udara luar bilik yang sejuk dapat mengurangkan kelembapan bandingan dalam bilik ke tahap bawah 30% yang membawa kepada ketidakselesaan seperti kulit kering dan rasa dahaga yang berlebihan.
Bukit Kalimau Ulu
Bukit Kalimau Ulu merupakan sebuah desa yang terletak dalam (daerah) kecamatan Batang Asai, Kabupaten Sarolangun, Provinsi Jambi, Indonesia.
Poskod
Poskod yang digunakan di Bukit Kalimau Ulu adalah 37485. Terdapat 20 buah desa di dalam daerah kecamatan Batang Asai.
Ville-sous-la-Ferté
Ville-sous-la-Ferté ialah komun di jabatan di Aube utara-tengah Perancis.
Sungai Arfat, Karang Intan, Banjar
Sungai Arfat merupakan sebuah desa yang terletak di Kecamatan Karang Intan, Kabupaten Banjar, Provinsi Kalimantan Selatan, Indonesia.
Extended play
Extended play (EP) ialah sebuah rekod vinil, CD atau muat turun digital yang mengandungi lebih banyak muzik berbanding single, tetapi terlalu pendek untuk diiktiraf sebagai LP. Selalunya, sebuah EP mempunyai muzik antara 10-28 minit, sebuah single mempunyai sehingga 10 minit, dan sebuah album mempunyai 30-80 minit. Mini-LP secara amnya mempunyai muzik 20-30 minit. Dalam K-pop mereka biasanya dirujuk sebagai album mini
Dąbrowa Białostocka
Dąbrowa Białostocka merupakan sebuah bandar yang terletak di wilayah Podlaskie, Poland.
Pelakon Filem Popular (ABPBH)
Pelakon Filem Popular merupakan salah satu anugerah yang dipertandingkan dalam Anugerah Bintang Popular Berita Harian yang dianjurkan secara tahunan oleh Berita Harian yang mengiktiraf populariti pelakon filem yang telah memberikan persembahan menerusi tayangan filem cereka yang paling digemari ramai sepanjang tahun. Pencalonan pelakon filem dalam kategori ini telah ditentukan oleh undian pembaca Berita Harian mahupun peminat pelakon filem kegemaran masing-masing.
Pemenang dan calon
Berikut merupakan senarai pemenang dan pencalonan bagi kategori Pelakon Filem Popular:
Lapangan Terbang Tagbilaran
Lapangan Terbang Tagbilaran adalah sebuah lapangan terbang yang terletak di bandar Tagbilaran, Filipina.
Wasilków
Wasilków merupakan sebuah bandar yang terletak di wilayah Podlaskie, Poland.
Islam di Poland
Islam di Poland mula muncul pada sekitar abad ke-14. Ketika itu, masyarakat Islam di Poland biasanya dikaitkan dengan orang-orang Tatar. Ramai yang menetap di Komanwel Poland-Lithuania dan mengekalkan tradisi dan agama mereka. Masyarakat Islam yang lain mula muncul di Poland sekitar tahun 1970-an. Pada masa ini, dianggarkan sebanyak 31,000 orang Islam di Poland dan sebahagian besarnya menganut aliran Ahli Sunah Waljamaah.
Lapangan Terbang Tagbilaran
Lapangan Terbang Tagbilaran terletak pada kedudukan Latitud N09* 39.8515', Longitud E123* 51.2178' pada ketinggian 11.58 meter dari aras laut..
Islam di Poland
Abad ke-14 hingga ke-18
Poland tidak mempunyai hubungan dengan Islam sehinggalah pada abad ke-14 dengan kedatangan peneroka-peneroka Tatar. Walaupun orang Islam pernah menceroboh negara itu bersama tentera Mongol pada abad ke-13, tiada sebarang kesan pengislaman yang wujud di kalangan penduduk Poland.
Namun menurut catatan seorang pedagang Yahudi, Ibrahim ibn Jakub, yang kemudiannya diterbitkan dalam babad Arab Al-Bakri, terdapat ramai pedagang Arab di Poland pada masa itu. Hal ini dibuktikan dengan adanya jumlah besar duit syiling Arab yang ditemui di tapak-tapak arkeologi di Poland. .
Pada abad ke-14, orang Tatar mula menetap di kawasan Duchy Besar Lithuania. Dikenali sebagai golongan pahlawan yang mahir, petempatan mereka digalakkan oleh Grand Duke Lithuania seperti Gediminas, Algirdas dan Kęstutis. Orang-orang Tatar yang menetap di Lithuania, Ruthenia dan timur Poland moden dibenarkan mengekalkan agama Islam mereka sebagai tukaran khidmat tentera. Petempatan awal ini kebanyakannya bersifat sementara dan ramai orang Tatar telah kembali ke tanah air mereka selepas tamat tempoh perkhidmatan. Namun begitu, pada akhir abad ke-14, Grand Duke Vytautas (digelar Wattad oleh orang Tatar, bererti pembela Muslim) dan abangnya Raja Władysław Jagiełło mula menempatkan orang Tatar di daerah sempadan Poland-Lithuania-Teutonic. Mereka dikenali sebagai Tatar Lipka, dan datang dari kawasan Golden Horde dan berkhidmat dalam tentera Poland-Lithuania. Kumpulan terbesar yang sampai ke sini merupakan puak Tokhtamysh, yang memberontak menentang bekas pelindung mereka Tamerlane pada 1397 dan meminta perlindungan di duchy itu. Orang Tatar di bawahnya semuanya diberikan status szlachta, satu tradisi yang kekal sehingga berakhirnya kerajaan Komanwel pada abad ke-18. Pasukan askar berkuda ringan Tatar, sama ada sebagai peninjau atau pengintip, sering terlibat dalam peperangan menentang tentera asing pada abad ke-15 dan selepas itu dalam Pertempuran Grunwald di bawah pimpinan Jalal ad-Din khan.
Pada abad ke-16 dan ke-17, golongan Tatar tambahan berlindung di kawasan Komanwel Poland-Lithuania, kebanyakannya dengan asal Nogay dan Crimea. Sejak itu hingga 1980-an, agama Islam di Poland banyak dikaitkan dengan golongan Tatar. Kira-kira 15,000 orang Tatar dianggarkan tinggal di Komanwel pada abad ke-17. Pelbagai hak keistimewaan diraja serta status autonomi dalaman kurniaan kerabat diraja Komanwel membolehkan golongan Tatar memelihara agama, tradisi dan budaya mereka sepanjang masa. Puak ketenteraan utama dikurniakan status szlachta dan jata, manakala keluarga-keluarga lain kebanyakannya dimasukkan ke dalam masyarakat luar bandar dan kacukan. Petempatan-petempatan awal Tatar ditubuhkan berdekatan petempatan utama Komanwel untuk membolehkan pergerakan tentera yang pantas. Selain daripada kebebasan beragama, golongan Tatar dibolehkan mengahwini wanita Poland atau Ruthenia beragama Katolik atau Ortodoks, sesuatu yang kurang biasa di Eropah pada masa itu. Golongan Tatar akhirnya diberikan peluang dalam Perlembagaan Mei dengan membolehkan mereka mendapat wakil dalam Sejm Poland. kanan|thumb|241x241px|Bersama dengan Jeneral [[Józef Bem, lebih dariapada 6,000 pahlawan Poland dan Hungari memluk Islam pada 1849.]] Peristiwa yang mungkin satu-satunya peristiwa di mana Lipka Tatar melawan terhadap Komanwel adalah ketika Pemberontakan Lipka pada 1672. Keadaan Zaman Deluge dan masalah peperangan berterusan menyebabkan pihak szlachta Poland pusat mengaitkan golongan Muslim Lipka dengan pihak penyerang dari Empayar Uthmaniyah. Hal ini serta Reformasi Katolik yang dipromosikan oleh Wangsa Vasa menyebabkan pihat Sejm mengehadkan keistimewaan Muslim Poland secara beransur-ansur. Meskipun Raja John Casimir dari Poland cuba mengehadkan larangan kepada kebebasan agama serta penghapusan keistimewaan dan hak asal mereka, pihak szlachta menentang tindakan tersebut. Akhirnya, pada 1672, dalam sebuah peperangan dengan pihak Uthmaniyah, regimen Tatar Lipka (kuasa hingga 3,000 orang) yang ditetapkan di kawasan Podolia di tenggara Poland meninggalkan Komanwel pada permulaan peperangan Poland-Turki yang hanya berakhir pada akhir abad ke-17 dengan Perjanjian Karlowitz pada 1699. Pada awalnya, pihak Lipka berlawan bersama-sama pihak Turki yang lebih berkuasa, tetapi kem mereka dibahagikan lalu menyebabkan kebanyakan golongan Tatar tidak berpuas hati dengan pentadbiran Uthmaniyah. Walaupun golongan Tatar mendapat tanah di kawasan kubu Bar and Kamieniec Podolski selepas Perjanjian Buczacz, kebebasan yang diperoleh mereka jauh lebih sempit berbanding daripada ketika di Komanwel. Akibatnya, pada 1674, selepas kemenangan Poland dalam Pertempuran Chocim, pihak Tatar Lipka yang melindungi Podolia bagi pihak Turki di kawasan Bar dikepung oleh tentera Jan Sobieski dan sebuah perjanjian dipersetujui, di mana pihak Lipka pulang ke kuasa Poland bersama pemuliharaan hak dan keistimewaan asal mereka. Kesemua dalam golongan Tatar diampunkan oleh Sobieski dan kebanyakan daripada mereka menyertai kempennya menentang Turki lalu membawa kepada kejayaan Poland dalam Pertempuran Vienna.
Pemberontakan ini menjadi asas dalam novel Pan Wołodyjowski yang merupakan novel terakhir dalam siri Trylogia karya Henryk Sienkiewicz, pemenang Hadiah Nobel Kesusasteraan pada 1905. Peristiwa ini turut difilemkan dalam filem Pan Wołodyjowski pada tahun 1969.
Walaupun pada abad ke-18, kebanyakan daripada golongan Tatar dalam ketenteraan dimasukkan dalam budaya Poland manakala golongan bawahan masyarakat Muslim beransur-ansur menggunakan bahasa Ruthenia, bahasa pelopor kepada bahasa Belarus moden, tradisi Sunni dan Tatar masih dikekalkan. Hal ini membawa kepada pembentukan budaya Islam di Eropah Tengah, di mana unsur ortodoks Muslim bercampur dengan toleransi agama dan budaya masyarakat yang liberal secara relatif. Sebagai contoh, golongan wanita Tatar Lipka pada asalnya memiliki hak setaraf dengan golongan lelaki dan diberi status sama rata dan boleh menghadiri sekolah umum tanpa pemisahan.
Pada abad ke-20
Selepas Perang Dunia Kedua, kebanyakan kawasan Tatar diilhakan oleh Soviet Union dan hanya tiga kawasan petempatan yang kekal di dalam Poland (Bohoniki, Kruszyniany dan Sokółka). Namun, ramai orang Tatar yang berpindah ke kawasan takluk Poland dan menempatkan diri mereka di beberapa lokasi di timur Poland terutama sekali di kota Białystok, dan juga di bahagian utara dan barat negara itu (di Gdańsk dan Gorzów Wielkopolski).
Blainville-sur-Mer
ialah komun di jabatan Manche di barat-laut Perancis.
Lapangan Terbang Daniel Z Romualdez
Lapangan Terbang Daniel Z Romualdez adalah sebuah lapangan terbang yang terletak di bandar Tacloban, Filipina.
Pulau Breueh
Pulau Breueh adalah sebuah pulau yang terletak di sebelah barat laut pulau Sumatera dan di sebelah barat laut pulau Weh. Di lihat berdasarkan titik koordinat, pulau ini berada di koordinat 5.7°N, 95.06667°W.
Secara pentadbiran pulau ini termasuk dalam wilayah kecamatan Pulau Aceh, Kabupaten Aceh Besar. Dan di pulau Breueh inilah ibu kota kecamatan Pulau Aceh iaitu kota Lampuyang berada.
Pulau-pulau lain yang berada dekat pulau Breueh antara lain:
Villery
Villery ialah komun di jabatan di Aube utara-tengah Perancis.
Mengurus Stres
Buku Mengurus Stres dikarang oleh dan diterbitkan pada 18-Jul-2006 dengan harga Malaysia Barat RM20.00/Malaysia Timur RM23.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN10 978-983-3585-30-4.
Mengurus Tingkah Laku Pelajar
Buku Mengurus Tingkah Laku Pelajar dikarang oleh dan diterbitkan pada 12-Januari-2009 dengan harga Malaysia Barat RM22.00/Malaysia Timur RM25.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN13 978-967-5226-08-3.
Blosville
ialah komun di jabatan Manche di barat-laut Perancis.
Silat Serimau Hitam
Silat Serimau Hitam terkenal di negeri Perak. Serimau Hitam berasaskan lima silat yang dipelajari oleh Baharum Hatir iaitu Silat Wali Suci, Silat Jawa, Silat Cekak, Silat Sambarani dan Silat Gayong. Pada mulanya ia dikenali dengan nama Silat Selima Hitam dan nama perguruan itu ditukar kepada Serimau Hitam bersempena pergerakan harimau dalam perguruan tersebut serta mengambil iktibar dari kekuatan dan kehandalan raja rimba itu.
Riwayat Hidup Allahyarham Pak Guru Haji Baharum
Pada suatu petang keluarga Allahyarham En. Hathir bin Haji Kecil iaitu ayah Pak Baharum sedang beristirehat di rumahnya di kampung Kemunting, Taiping perak. Tiba-tiba datang segerombongan Bintang Tiga kerumahnya untuk menangkap Pak Hathir. Ayahnya telah dituduh sebagai tali barut Jepun (Jitsu).
Ayahnya telah ditangkap dan telah diheret untuk dihukum pancung. Pada ketika itu seorang anak teruna yang berusia 13 tahun iaitu Pak Baharum bin Nin Hathir bersama keluarganya hanya mampu menangis sahaja. Tetapi di sebalik tangisan itu tersemat perasaan dendam membara terhadap Bintang Tiga yang telah menculik ayahnya dan di hukum pancung.
Bermula dari situlah allahyarham Pak Baharum mulai sedar bahawa pentingnya ilmu persilatan. Maka beliau mulalah menjelajahi seluruh semenanjung Malaysia termasuk Singapura untuk mempelajari dan mendalami ilmu persilatan sehinggalah beliau diijazahkan sebagai seorang guru dalam ilmu persilatan.
Penubuhan Seni Silat Serimau Hitam
Persatuan Seni Silat Serimau Hitam Perak telah ditubuhkan pada awal tahun 1971 oleh Pak Guru Baharum bin Hathir. Pada ketika itu persatuan ini lebih dikenali dengan nama Persatuan Seni Silat Selima Hitam iaitu hasil daripada gabungan dari lima jenis silat yang telah dipelajari olek allahyarham Pak Guru Baharum. Antaranya ialah beliau telah menuntut Silat Gayung, Silat jawa, Silat Cekak, Silat Sambarani dan Silat Wali Suci.
Oleh kerana nama Selima itu tidak begitu popular pada masa itu, maka pada penghujung tahun 1971, Persatuan Seni Silat Selima Hitam yang no pendaftaran -1920/pk telah ditukarkan kepada seni silat Serimau Hitam Perak yang no pendaftarannya ialah – 2526/86. Pada sekitar awal tahun 1980-an persatuan ini hanya bergerak secara kecil-kecilan iaitu dari sekitar Kampar dan Malim Nawar, Perak sahaja. Tetapi pada akhir tahun 80-an silat ini mula berkembang di daerah-daerah lain termasuk sekolah dan pusat pengajian tinggi. Sehingga kini jumlah keahlian adalah melebihi 5000 oarang yang telah menyertai seni silat Serimau Hitam Perak di sekitar Perak.
Sejarah Gabungan Lima Jenis Perguruan Persatuan Seni Silat Serimau Hitam
Selepas kejadian peristiwa oleh Bintang tiga keatas allahyarham Pak Baharum, beliau mula mendalami ilmu persilatan dengan lebih serius dan bersunguh-sungguh. Persilatan pertama Pak Baharum ialah dengan Pak Lek Juwono bin Rawi Klang di negeri Johor. Beliau mempelajari dan memdalami seni Silat Jawa sehinggalah diijazahkan sebagai guru.
Oleh kerana beliau merasakan dirinya tidak cukup berilmu maka beliau menuntut dengan guru lain. Selepas itu beliau mempelajari ilmu Seni Silat Cekak dan berguru dengan Tuan Hj Yahya. Menurut cerita Seni Silat cekak berasal dari negeri Kedah iaitu pada zaman pemerintahan Sultan Ahmad Tajuddin.
Corak latihan dan pengajaran yang dipelajari bersama Pendekar Amin adalah sangat lasak dan tangkas. Ia memerlukan kekuatan fizikal untuk bersilat secara layang dan terbang serta main bawahan kekuda rendah. Setelah khatam berguru dengan pendekar Amin, beliau mendalami ilmu Seni silat Wali suci di negeri kedah, dengan seorang guru yang bernama Pak Bidin. Dalam ilmu persilatan inilah pak Baharum mendalami ilmu agama dan pelbagai ilmu seperti perubatan ilmu kebatinan dan tradisional dan sebagainya lagi.Oleh kerana Pak Bidin semakin uzur maka Pak Baharum telah dilantik dam ijazahkan sebagai guru sekali lagi.
Pak Baharum juga mendalami ilmu Silat Wali Suci dengan Pak Karim di Perak.
Pak Baharum telah mendalami dan mempelajari ilmu persilatan selama lebih 15 tahun. Setiap perguruan beliau dianugerahkan sebagai guru. Beliau mempunyai azam, matlamat dan daya usaha yang gigih bagi mencapai cita-citanya. Kini beliau telah diiktiraf sebagai guru dan pengasas PERSATUAN SENI SILAT SERIMAU HITAM PERAK.
Arsikere
Arsikere ialah sebuah bandar dalam daerah Hassan di negeri Karnataka, India.
Silat Serimau Hitam
Adab-Adab sebelum Bermain Silat Di Gelanggang
Setiap jenis silat mempunyai adab-adab yang tertentu sebelum masuk gelanggang. Sebelum bermain silat diatas tanah, perkara pertama jurulatih mestilah bertafakur iaitu meletakkan tangan kanan mencecah bumi lalu membaca surah Al- Fatihah dan selawat ke atas nabi. Selepas itu jurulatih kemudiannya berniat agar pesilat-pesilat terhindar dari mara bahaya semasa latihan dan permainan berlangsung.
Arsikere
Demografik 2001
Menurut bancian India pada tahun 2001, Arsikere memiliki bilangan penduduk seramai 43,125. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2011
Menurut bancian India pada tahun 2001 Arsikere memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 53% lelaki dan 47% wanita mampu membaca. 11% dari populasi berusia di bawah 6 tahun. (2001)
Nakamoto Yuta
Yuta Nakamoto (Kanji: 中本悠太) lebih dikenali sebagai YUTA (Hangul: 유타) adalah seorang penyanyi, rapper, dan penari, lahir di Kadoma, Osaka, Jepun pada Oktober 26, 1995. Dia merupakan penari utama, sub-vokal, dan juga sub-rapper di dalam kumpulan muzik Korea Selatan NCT 127 and NCT U. Dia merupakan salah seorang dari dua ahli NCT (kumpulan muzik) yang berasal dari Jepun.
Kehidupan Awal
Yuta dilahirkan pada 26 Oktober 1995, di Kadoma, Osaka, Jepun. Dia mempunyai seorang kakak perempuan dan seorang adik perempuan. Beliau lulus dari Sekolah Menengah Antarabangsa Universiti Yashima Gakuen. Yuta bermain bola sepak dari umur lima hingga 16 tahun dan ingin menjadi seorang pemain bola sepak profesional, impian dia berputus asa untuk meneruskan kerjaya sebagai seorang idola.
Silat Serimau Hitam
Adab-Adab sebelum Bermain Silat Di Gelanggang
Selepas itu dengan diikuti adab memasuki gelanggang adalah sama dengan penutup gelanggang. Tetapi niat oleh jurulatih adalah berbeza iaitu bersyukur kehadrat Allah S.W.T kerana dengan limpahan dan kurnianya memperolehi ilmu dan keselamatan daripada ditimpa musibah yang tidak diingini.
Adab-adab yang lainya ialah seperti adab hormat. Adab hormat ini dilakukan sebelum memulakan sesuatu majlis atau demonstrasi, para pesilat mestilah memberi hormat kepada hadirin, iaitu dengan cara berdiri tegak  kedua-dua kaki dirapatkan manakala kedua-dua tangan rapat ke dahi  selaku mengankat sembah hormat. Mana-mana silat pun mempunyai adab hormat kepada hadirin sebelum memulakannya sesuatu demonstrasi.
Selain itu juga, adab-adab lain seperti adap peluk tubuh. Adab ini dilakukan dalam keadaan berdiri dimana tanagn kanan bertindan ke atas tangan kiri  dan rapat ke dada. Peranan peluk tubuh mempunyai keistimewaan tertentu dan kelebihan-kelebihannya. Peranan peluk amat penting antaranya ialah salah satu kaedah atau cara untuk menempis  dan menyerang musuh. Dengan cara memeluk tubuh, kita dapat menepis atau menyerang musuh apabila saat-saat diperlukan dan menjadikan pesilat lebih yakin dan berani apabila berada dalam persekitaran dan sentiasa berjaga setiap masa daripada serangan musuh.
Adab seterusnya ialah cara duduk seni, dalam silat pelbagai adab termasuk cara duduk seni diamalkan cara-cara duduk seni dalam persatuan seni silat Serimau Hitam ini adalah kelihatan tertib dan kemas. Semasa duduk, kaki kanan para pesilat bersilang di atas kaki kiri dan kedua-dua tangan diletakkan secara bebas  diatas persilangan kaki tersebut. Kedudukan ini memudahkan para pesilat tersebut bangun dengan pantas  dan bersedia untuk menerima serangan ataupun menyerang lawan.
Adat Istiadat
Silat Seni serimau hitam  adalah bersendikan adat. Manakala adat bersemadikan syarak Jadi setiap orang yang menjadi ahli harus pula menjalani upacara mandi limau adat sebagai memenuhi syarat penerimaan sebagai murid seni silat Serimau Hitam. Di samping itu setiap bakal murid yang akan menjalani upacara mandi adat ini perlu menyediakan pengkeras yang berupa wang tunai. Walaupun pengkeras ini adalah hak Mahaguru atau warisnya sebagai satu ikrar halal-menghalal di antara Mahaguru dangan muridnya, namun ia tidak diberatkan kepada mereka yang tidak mampu.
Tampanombo, Ulu Bongka, Tojo Una-Una
Tampanombo merupakan sebuah Desa yang terletak di kecamatan Ulu Bongka, Tojo Una-Una, Sulawesi Tengah, Indonesia.
Silat Serimau Hitam
Rujukan
Kategori : Silat Melayu
Alvalade
Alvalade merupakan sebuah bandar yang terletak di dalam negara Portugal.
Sejny
Sejny merupakan sebuah bandar yang terletak di wilayah Podlaskie, Poland.
Nowogród
Nowogród merupakan sebuah bandar yang terletak di wilayah Podlaskie, Poland.
Tobamawu, Ulu Bongka, Tojo Una-Una
Tobamawu merupakan sebuah Desa yang terletak di kecamatan Ulu Bongka, Tojo Una-Una, Sulawesi Tengah, Indonesia.
Ikuta Toma
Ikuta Toma (生田 斗真) ialah seorang pelakon TV dan pentas Jepun di bawah pengawasan Johnny's Entertainment Inc.
Uekambuno, Ulu Bongka, Tojo Una-Una
Uekambuno merupakan sebuah Desa yang terletak di kecamatan Ulu Bongka, Tojo Una-Una, Sulawesi Tengah, Indonesia.
Sundakhar
Sundakhar merupakan sebuah kawasan yang terletak di Iran.
Islam di Switzerland
Tempat
Penduduk Muslim yang menetap di Switzerland ialah di tempat berbahasa Jerman di dataran tinggi Switzerland. Kanton-kanton dengan lebih dari 5% penduduk Muslim adalah:
Geneva adalah satu-satunya kanton bukan berbahasa Jerman di mana penduduk Muslim adalah pada sedikitnya lebih tinggi dari pukul rata (4,35). Suatu ciri demografi luar biasa dibandingkan dengan negara-negara Eropah lain adalah pengedaran sama rata di sepanjang negara (bandingkan Islam di United Kingdom). Tiada unit pentadbiran adalah lebih daripada 8.55% penduduk Islam, dan tiada pekan atau kampung yang ada bilangannya lebih dari 16.8%. Peratusan Muslim yang paling kurang adalah dalam sebuah kanton adalah 1.82% (tempat berbahasa-Itali Ticino).
Asal-usul
Kebanyakan Muslim di Switzerland berasal dari bekas Yugoslavia (56.4%; terutamanya Bosnia dan Herzegovina, Kosovo, Republik Macedonia dan daerah Sandžak) dan Turki (20.2%).
Tokoh pengetua kononnya "Euro-Islam", Tariq Ramadan sedang menetap di Geneva.
Sejarah
Pada abad ke-10, orang Arab dan Berber dari pangkalan Fraxinet Mediterranean untuk beberapa dekad menetap di Valais Mereka menduduki Great St. Bernard Pass dan juga berjaya untuk mencapai sejauh St. Gallen di utara dan Raetia di sebelah timur.
Masjid
left|thumb|Masjid di [[Olten]] Terdapat agak banyak masjid di negara ini, termasuk satu di Geneva dan satu di Zurich. Terdapat juga kira-kira 120 bilik solat di seluruh negara ini, dan tambahan sekitar 100 bilik solat "tidak rasmi".
Bagaimanapun, cuma empat masjid yang mempunyai menara masjid. Wujud satu inisiatif politik yang mahu mengharamkan pembinaan menara masjid bagi masjid baru. Satu pungutan suara kebangsaan diadakan bagi memutuskan isu ini pada 29 November 2009, dengan keputusan pembinaan sebarang menara masjid baru dilarang.
Kerajaan Switzerland, sesetengah kumpulan Kristian, dan kumpulan hak asasi manusia menentang gesaan pengharaman ini kerana kesan negatif yang akan muncul akibat resolusi ini ke atas kebebasan beragana dan imej Switzerland. Kempen pengharaman ini juga mencetuskan sentimen anti-Muslim.
Kelas renang
Pada 31 Julai 2010, Pihak berkuasa Basel di Swiss mendenda lima keluarga Islam kerana enggan membenarkan anak perempuan mereka menghadiri kelas renang yang diwajibkan di sekolah. Setiap ibu bapa didenda sehingga 350 francs (RM1,072) bagi seorang anak. Jika kesalahan itu berulang, kadar baru denda akan dikenakan.
Mereka tidak hadir atas alasan agama. Semua pelajar terbabit berusia bawah 10 tahun menghadiri kelas yang bercampur jantina. Anak perempuan mereka dibawa bercuti walaupun ia adalah di luar tempoh percutian sekolah biasa.
Sungai Asam, Karang Intan, Banjar
Sungai Asam merupakan sebuah desa yang terletak di Kecamatan Karang Intan, Kabupaten Banjar, Provinsi Kalimantan Selatan, Indonesia.
Kampung Masjid Tualak
Kampung Masjid Tualak merupakan sebuah kampung yang terletak di Kuala Nerang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Masjid Tualak, Kuala Nerang, Kedah adalah 06300.
Sinar Harian
Sinar Harian merupakan sebuah akhbar berbahasa Melayu di Malaysia. Ia pertama kali diterbitkan pada 31 Mac 2006 untuk pasaran negeri-negeri di Pantai Timur Semenanjung Malaysia iaitu negeri Kelantan, Pahang dan Terengganu. Selain itu, Edisi Selangor dan Kuala Lumpur juga diedarkan di sekitar Lembah Kelang, Edisi Melaka & Negeri Sembilan, Edisi Perak serta Edisi Utara untuk Perlis, Kedah dan Pulau Pinang. Akhbar ini diterbitkan lima hari seminggu iaitu dari Isnin hingga Jumaat.
Ciri-ciri
Akhbar ini bersaiz kompak dan menyasarkan kepada semua peringkat lapisan masyarakat dengan slogan "Telus dan Tulus". Akhbar ini mempunyai 48 halaman ( sebelum era Perintah Kawalan Pergerakan Malaysia 2020-21 ) kini hanya 40 halaman dan berharga "samah" atau 50 sen sahaja di awal keluarannya. Namun kini, ia berharga RM1.50. Mulai Jun 2018, Sinar Harian Edisi Negeri telah berubah wajah, sekaligus menampailkan edisi baharu, Edisi Tengah ( Selangor , Kuala Lumpur dan Pahang Darul Makmur ), Edisi Utara ( Perlis , Kedah, Pulau Pinang dan Perak Darul Ridzuan . Manakala Edisi Selatan merangkumi negeri Johor, Melaka dan Negeri Sembilan. Edisi Timur pula khas buat negeri Kelantan dan Terengganu. Ia memaparkan berita semasa , nasional selain sukan, mahkamah / jenayah , wanita , Sinar Xtra dan global.
Sinar Harian juga mempunyai keunikan tersendiri apabila mempunyai segmen komik ringkas khas yang diberi nama Ek Eleh, selain mempunyai ruangan khas untuk Wacana Sinar Harian dan Wacana Al Quran. Sinar Harian juga mempunyai ruangan khas bagi sebarang promosi pengiklanan dan kolum penulis terkemuka selain pendapat awam di kolum Iklaneka, Aduan dan Addin.
Ia dicetak dan diterbitkan oleh Ultimate Print Sdn Bhd yang berpengkalan di Shah Alam, Selangor Darul Ehsan.
Sejarah
Sinar Harian pertama kali diterbitkan pada Ogos 2006, yang edarannya hanya merangkumi negeri Kelantan dan Terengganu. Pada April 2007, Edisi Pahang pula menyusul. Sebelum itu, Edisi Kelantan dipisahkan dengan Terengganu untuk lebih ruang laporan daerah mereka. Hujung tahun 2007, Edisi Selangor dan Wilayah Persekutuan pula diterbitkan. Setahun kemudian, Sinar harian diterbitkan pula di Negeri Sembilan dan Melaka serta di Kedah, Pulau Pinang dan Perlis. Edisi Perak mula diterbitkan pada Januari 2009. Pada 18 Jun 2010, edisi semenanjung terakhir iaitu Edisi Johor diterbitkan.
Kampung Padang Chenok
Kampung Padang Chenok merupakan sebuah kampung yang terletak di Salor, Kota Bharu, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.
Poskod
Poskod yang digunakan di Kampung Padang Chenok, Kota Bharu, Kelantan adalah 15100.
Reput fros
Reput fros atau luka beku (congelatio mengikut istilah perubatan) merupakan satu kecederaan yang mencederakan kawasan kulit dan tisu disebabkan oleh kesejukan melampau. Reput fros paling berkemungkinan berlaku di bahagian-bahagian badan yang terletak paling jauh daripada jantung dan bahagian badan yang terdedah.
Pengkelasan
Terdapat beberapa kelas kerosakan tisu yang disebabkan oleh kesejukan melampau:
Fasa-fasa
Pada suhu 0 °C (32 °F), pembuluh darah yang berhampiran dengan kulit akan mula mengecut, dan darah akan dihalang daripada memasuki bahagian tangan dan kaki. Tindak balas yang sama akan berlaku apabila seseorang didedahkan kepada angin kencang. Pengecutan pembuluh darah ini dapat membantu mengekalkan suhu badan. Namun, di dalam cuaca sejuk melampau, atau apabila badan didedahkan kepada kesejukan yang melampau untuk jangka masa yang lama, strategi pertahanan ini akan mengurangkan pengaliran darah ke sesetengah bahagian badan ke tahap bahaya. Ketiadaan darah ini akhirnya akan membawa kepada pembekuan dan kematian tisu kulit pada bahagian yang tercedera.
Terdapat empat fasa reput fros, setiap satu mempunyai tahap kesakitan yang berbeza.
Tahap pertama
Ia digelar frost nip dan hanya melibatkan bahagian permukaan kulit yang beku. Pada mulanya, kulit akan berasa gatal dan sakit. Kemudian, kulit akan mula membentuk tompok-tompok merah, putih dan kuning, lalu menjadi kebas. Bahagian badan yang terkena frost nip biasanya tidak akan rosak secara kekal, kerana kecederaan hanya berlaku di permukaan kulit. Namun, ketidaksensetifan kepada panas dan sejuk secara kekal kadangkala berlaku kepada mereka yang terkena frost nip.
Tahap kedua
Jika pembekuan berterusan, kulit boleh membeku dan mengeras. Tetapi, tisu-tisu dalaman tidak akan terjejas. Kecederaan darjah kedua biasanya akan melepuh 1-2 hari selepas membeku. Lepuh akan menjadi keras dan menghitam, dan biasanya kelihatan lebih parah daripada yang sebenarnya. Kebanyakan kecederaan ini akan pulih dalam masa sebulan, namun kawasan yang terjejas mungkin tidak dapat merasa panas atau sejuk secara kekal.
Tahap ketiga dan keempat
Jika bahagian itu membeku lebih dalam, reput fros dalam akan berlaku. Semua otot, tendon, pembuluh darah dan saraf di bahagian itu akan membeku. Kulit akan berasa keras dan seolah-olah berlilin, dan tidak dapat digunakan untuk sementara. Namun, dalam keadaan-keadaan yang lebih parah, anggota tersebut tidak dapat digunakan lagi. Reput fros dalam akan membentuk lepuh keunguan yang akan bertukar hitam, dan biasanya berisi darah. Kerosakan saraf di kawasan tersebut akan menyebabkan kehilangan deria sentuhan. Reput fros yang ekstrem akan menyebabkan jari-jari tangan dan kaki dipotong sekiranya kawasan tersebut dijangkiti gangren. Sekiranya reput fros tidak dirawat, anggota yang tercedera mungkin akan terus tertanggal. Kerosakan bahagian-bahagian badan yang terkena reput fros mungkin memerlukan beberapa bulan untuk dinilai, dan ini sering melambatkan pembedahan membuang tisu-tisu yang telah mati.
Faktor-faktor berisiko
Faktor-faktor berisiko mendapat reput fros termasuklah penggunaan beta-blockers dan mempunyai masalah kesihatan seperti diabetes dan peripheral neurophaty.
Punca-punca
Faktor-faktor penyumbang kepada reput fros termasuk kesejukan melampau, pemakaian tidak sesuai, pakaian basah, penyejukan angin, dan peredaran darah yang lemah. Peredaran darah yang lemah mungkin disebabkan oleh pakaian atau but yang ketat, kedudukan yang sempit, keletihan, penggunaan ubat-ubatan tertentu, merokok, pengambilan alkohol, atau penyakit berkaitan dengan salur darah, seperti diabetes.
Pendedahan kepada nitrogen cecair dan cecair-cecair kriogenik yang lain juga dapat menyebabkan reput fros. Begitu juga dengan sentuhan berpanjangan dengan butana.
Rawatan
Jangan membuatkan bahagian yang tercedera (kulit) bersentuhan dengan objek panas atau sejuk. Kekalkan bahagian yang tercedera suam. Pengubatan reput fros mengutamakan pemanasan (dan mungkin pencairan) tisu-tisu yang terjejas. Pencairan hanya boleh dilakukan di dalam persekitaran yang suam dan stabil. Jika tisu yang telah dipanaskan membeku semula, ia akan membawa lebih banyak kecederaan kepada tisu tersebut. Jika tisu-tisu yang mengalami reput fros digerakkan terlalu banyak, kristal-kristal ais yang terbentuk di dalam tisu-tisu tersebut akan merosakkan lagi tisu itu. Jadi, menganduh dan/atau membalut bahagian badan yang terkena reput fros adalah digalakkan kerana ia menghalang pergerakan-pergerakan di atas. Atas sebab yang sama, perbuatan menggosok, mengurut, menggoncang, atau apa-apa yang melibatkan penggunaan daya fizikal ke atas bahagian yang tercedera, sebagai percubaan untuk memanaskan bahagian itu semula, adalah merbahaya. Bahagian yang tercedera sepatutnya tidak dipanaskan dengan pantas sehingga pembekuan semula dapat dicegah.
Pemanasan bahagian badan yang terkena reput fros boleh dilakukan melalui dua cara:
Pembedahan
Pemotongan tisu nekrotik biasanya ditangguh-tangguhkan. Ini membawa kepada pepatah "Membeku pada Januari, dipotong pada Julai" dengan pengecualian hanya kepada kes-kes yang melibatkan jangkitan gangren.
Prognosis
Beberapa kesan jangka panjang boleh berlaku selepas reput fros. Ia termasuk: perubahan kepada deria sentuhan secara sementara atau kekal, kekebasan, lebih banyak berpeluh, kanser dan artritis pada bahagian yang tercedera.
Kajian
Jumlah bukti tidak mencukupi untuk menentukan sama ada terapi oksigen hiperbarik dapat membantu dalam membaiki tisu. Terdapat beberapa kes sebegitu telah dilaporkan, namun kurang kajian saintifik telah dijalankan untuk membuktikan keberkesanannya.
Imej ISO
Imej ISO ialah fail arkib (t.d.s. imej cakera) bagi cakera optik yang menggunakan format ISO (Pertubuhan Pemiawaian Antarabangsa) konvensional yang mana disokong oleh kebanyakan penjual perisian. Fail imej ISO pada kebiasaannya mempunyai sambungan fail .ISO namun imej ISO bagi Mac OS X sambungannya ialah ".CDR". Nama "ISO" diambil daripada sistem fail ISO 9660 yang digunakan bersama media CD-ROM tetapi istilah imej ISO boleh merujuk kepada mana-mana imej cakera optik, mahupun sebuah imej UDF.
Meningkatkan Daya Fikir
Buku Meningkatkan Daya Fikir dikarang oleh dan diterbitkan pada 31-Desember-2003 dengan harga Malaysia Barat RM21.00/Malaysia Timur RM24.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN10 983-192-733-8.
Lapangan Terbang Taggat
Lapangan Terbang Taggat adalah sebuah lapangan terbang yang terletak di bandar Taggat, Filipina.
Lapangan Terbang Taggat terletak pada kedudukan Latitud N18* 36.3003', Longitud E121* 03.6336' pada ketinggian 4.88 meter dari aras laut..
Drohiczyn
Drohiczyn merupakan sebuah bandar yang terletak di wilayah Podlaskie, Poland.
Villeret, Aube
Villeret  ialah komun di jabatan di Aube utara-tengah Perancis.
Sekolah Kebangsaan Seri Rejo Sari
Sekolah Kebangsaan Seri Rejo Sari atau nama ringkasnya SK Seri Rejo Sari, merupakan sebuah Sekolah kebangsaan yang terletak di Jalan Rejo Sari Senggarang.
Sejarah
Sekolah ini telah dibina pada tahun 1938 dengan kerjasama penduduk kampung yang diketuai oleh Tuan Haji Alias Bin Wongso iaitu ketua kampung pada masa itu.Pada mulanya seramai 30 orang murid yang belajar dengan dua orang guru. Beberapa tahun kemudian bangunan sekolah ini telah binasa akibat Perang Dunia Kedua.
Pada tahun 1947 berbagai usaha telah dijalankan bagi membangunkan semula bangunan ini dengan menggunakan bahan-bahan yang dicari dari hutan.Pada April 1948 bangunan ini telah di roboh akibat dipukul ribut. Hampir 100 orang murid pada masa itu terpaksa belajar di bawah serpihan bangunan yang runtuh.
Hasil Usaha dan kerjasama penduduk kampung, bangunan baru dapat didirikan pada bulan September 1949. Bangunan ini berukuran 50 x 20 kaki persegi yang berlantai papan dan beratap rumbia di bawah pembiayaan penduduk kampung sepenuhnya. Pada 09 Mac 1950, Pegawai Daerah Batu Pahat iaitu Dato’ Mohd.Sith Bin Md.Said telah merasmikan bangunan sekolah tersebut. Sempena perasmian tersebut sekolah ini diberi nama Sekolah Kebangsaan Melayu Seri Rejo Sari yang dapat menampung 116 orang murid berserta 2 orang guru.
Pada tahun 1952 kerajaan telah memberi peruntukan kecil untuk bangunan tambahan berukuran 30 x 30 kaki persegi. Namun begitu pertambahan jumlah murid dari masa kesemasa, bantuan kecil terus diperolehi pada tahun 1953, 1954, 1956 dan 1959. Akhirnya keluasan bangunan ini menjadi 240 x 20 kaki persegi dan dapat menampung seramai 400 orang murid serta 9 orang guru.
Pada tahun 1961, jumlah murid telah meningkat seramai 460 orang serta 14 orang guru dengan 13 aliran darjah. Memandangkan bangunan sekolah ini telah usang, Jemaah pengurus sekolah telah memohon bantuan kerajaan Malaysia. Akhirnya pada 28 November 1966 berdirilah sebuah bangunan lagi yang mengandungi 6 bilik darjah. Pada tahun 1968 sekolah ini mendapat bangunan tambahan yang mengandungi 2 buah bilik darjah.
Pada 5 Julai 1968, bangunan sekolah tersebut telah dirasmikan oleh Menteri Pelajaran Malaysia iaitu En.Mohd.Khir Bin Johari. Sekolah ini diberi nama Sekolah Kebangsaan Serui Rejo Sari. Pada tahun 1981, pihak sekolah telah mendapat bantuan peruntukan khas pelajar Kerajaan Malaysia. Sekolah ini telah mendapat 2 bangunan dua tingkat seperti yang terdapat sekarang.
Pada tahun 1981 jumlah murid 800 orang serta 18 orang guru. Namun demikian perpindahan penduduk ke tanah rancangan FELDA telah menyebabkan jumlah murid kian berkurangan. Pada tahun 1998 sekolah ini telah dilengkapi dengan berbagai kemudahan yang mencukupi. Kini terdapat 24 orang guru dan 370 orang murid.
Pencapaian
Johan bola baling perempuan bawah 12 2015
Sukmajaya, Tajurhalang
Sukmajaya merupakan sebuah desa yang terletak dalam (daerah) kecamatan Tajurhalang, Kabupaten Bogor, Provinsi Jawa Barat, Indonesia.
Sekolah Kebangsaan Seri Rejo Sari
Pencapaian
Naib johan bola baling perempuan bawah 12 2014. 3 org terpilih ke johor dan seorang terpilih ke kebangsaan.
Datuk Nan Duo
Datuk Nan Duo merupakan sebuah desa yang terletak dalam (daerah) kecamatan Batang Asai, Kabupaten Sarolangun, Provinsi Jambi, Indonesia.
Poskod
Poskod yang digunakan di Datuk Nan Duo adalah 37485. Terdapat 20 buah desa di dalam daerah kecamatan Batang Asai.
Sukmajaya, Tajurhalang
Poskod
Poskod yang digunakan di Sukmajaya adalah 16320. Terdapat buah desa di dalam daerah kecamatan Tajurhalang.
Sekolah Kebangsaan Seri Timbul
Sekolah Kebangsaan Seri Timbul atau nama ringkasnya SK Seri Timbul, merupakan sebuah Sekolah kebangsaan yang terletak di Pt. Seri Dalam,.
Pada 2009, Sekolah Kebangsaan Seri Timbul memiliki 137 pelajar lelaki dan 129 pelajar perempuan, menjadikan jumlah keseluruhan murid seramai 266 orang. Ia mempunyai seramai 28 orang guru.2009
3 Idiots
3 Idiots (ditulis sebagai 3 idiots) ialah filem komedi-drama India tahun 2009 diarahkan Rajkumar Hirani, dengan skrip lakon layar ditulis Abhijat Joshi, dan diterbitkan Vidhu Vinod Chopra. Ia diadaptasikan secara longgar dari novel Five Point Someone oleh Chetan Bhagat. 3 Idiots dibintangi Aamir Khan, Kareena Kapoor, R. Madhavan, Sharman Joshi, Omi Vaidya, Parikshit Sahni dan Boman Irani.
Makanan organik
right|thumb|250px|Sayur-sayuran organik di pasar tani di Argentina. Makanan organik diperbuat mengikut piawaian pengeluaran tertentu, iaitu ditanam tanpa penggunaan racun perosak dan baja buatan manusia, maka bebas dari pencemaran akibat sisa manusia atau industri, serta diproses tanpa sinaran pengion ataupun bahan tambahs. Haiwan ternakan pula perlu diternak tanpa selalu menggunakan antibiotik dan langsung kenali pattingi ALi tidak menggunakan hormon pertumbuhan, sebaliknya sentiasa disuap makanan yang sihat. Di kebanyakan negara, hasil organik tidak boleh diubah suai genetik.
Pengeluaran makanan organik ialah sebuah industri yang terkawal ketat, berbeza dari penanaman persendirian. Kini, Kesatuan Eropah, Amerika Syarikat, Kanada, Jepun dan lain-lain negara mewajibkan pengeluar mendapatkan pensijilan khas untuk memasarkan makanan mereka sebagai organik dalam lingkungan sempadan negara tersebut.
Menurut sejarah, pertanian organik diusahakan dalam ladang kecil milik keluarga, oleh itu makanan organik ketika dahulu hanya didapati di kedai kecil atau pasar tani. Namun begitu, sejak awal 1990-an, pengeluaran makanan organik mencapai kadar pertumbuhan sekitar 20% setahun di negara maju dan membangun, jauh di hadapan seluruh industri makanan. Pada bulan April 2008, makanan organik merangkumi 1-2% jualan makanan sedunia.
Mengenal pasti makanan organik
thumb|150px|right|[[Tauge organik.]]
Makanan organik yang diproses biasanya hanya mengandungi ramuan organik. Jika adanya ramuan bukan organik, maka kebanyakan ramuan tumbuhan dan haiwan dalam makanan berkenaan haruslah organik (95% di Amerika Syarikat dan Australia), sementara mana-mana ramuan bukan organik tertakluk pada pelbagai keperluan pertanian. Makanan yang diakui organik mestilah bebas dari bahan tambah buatan manusia, di samping selalunya diproses dengan kurangnya kaedah, bahan dan perapian buatan manusia, seperti pematangan kimia, penyinaran makanan, dan ramuan ubah suai genetik.
Kesan pada alam sekitar
Beberapa pantauan dan kajian telah cuba mengkaji dan membandingkan sistem pertanian biasa dan organik. Kata sepakat yang dicapai pantauan-pantauan ini adalah pertanian organik kurang mudaratnya kerana:
Iskandar Puteri
Iskandar Puteri (Cina: 依斯干达公主城, Jawi: إسكندر ڤوتري) ialah sebuah Bandaraya di Daerah Johor Bahru, Johor, Malaysia.
Nama
Pada asalnya, nama bandar ini ialah Nusajaya. Kemudian pada 7 Disember 2015, Sultan Johor Sultan Ibrahim Ismail ibni Sultan Iskandar telah berkenan untuk mengisytiharkan "Iskandar Puteri" sebagai nama baharu untuk pusat pentadbiran negeri Johor.